Counamama

De Counamama is en Stroom in de Gemeen Iracoubo in Franzöösch-Guayana.

De Counamama billt sik 22 Kilometer af von de Küst an de Steed, an de de twee Borntelgen von’n Stroom tohoopfleten doot. De Telgen warrt Branche Iracoubo un Branche Sinnamary nöömt, na de Naverströöm Iracoubo un Sinnamary, de aver mit de Telgen nich verbunnen sünd.

De Branche Iracoubo kummt von Süüdwesten un hett sien Born över 50 Kilometer af von de Küst in’n Oorwoold. De Branche Sinnamary kummt von Süüdoosten ut de Neegd von’n Lac de Petit-Saut un billt in’n Böverloop de Grenz na de Gemeen Sinnamary.

De beiden Telgen fleet dör unbewahnt Rebeed un ok nadem se tohoopflaten sünd, löppt de Counamama noch 30 Kilometer na Noordoosten dör unbewahnt Rebeed. Na düsse 30 Kilometer kummt de Stroom an de Route nationale 1, de mit en Brügg över de Counamama röverföhrt. Dor dreiht de Stroom denn na Noordwesten un löppt noch en beten mehr as 20 Kilometer parallel to de Küst. De Counamama nimmt dorbi von links dat Water von’n Iracoubo op. De Oort Iracoubo liggt hier twee Kilometer wied af von dat Süüdöver von’n Stroom.

Op de letzten 20 Kilometer liggt de Stroom in’n Parc naturel régional de Guyane.

Acht Kilometer in’n Noordoosten von Bellevue münnt de Stroom in’n Atlantik.

Kategorie:Stroom
Kategorie:Franzöösch-Guayana